Szerzõdést bontottak Kovaceviccsel
Szerzõdést bontott az MKB Euroleasing Sopron nõi csapata a kiváló bedobóval Gordana Kovaceviccsel.
Csütörtökön szerzõdést bontott az MKB Euroleasing Sopron nõi csapata a kiváló bedobóval, a szerb Gordana Kovaceviccsel.
Amint arról Török Zoltán, a soproni klub ügyvezetõje beszámolt, a szerb hátvédjátékos nem kívánta alávetni magát a klub vezetõi azon utasításának, mely szerint a csapat többi tagjához hasonlóan augusztus 1-jei hatállyal kezdje meg a felkészülést a 2005/2006-os szezonra. Miután a soproni klub vezetõsége egyértelmûen megbizonyosodott arról, hogy Kovacevic nem vett részt hazája nemzeti együttesének felkészülésén sem és mind a mai napig nem érkezett meg Sopronba, úgy döntött: bármily fájdalmas is, megválik Kovacevictõl és szerzõdést bont vele.
A szerzõdés felbontását Kovacevic ügynökének bevonásával a játékos tudomásával csütörtökön hitelesítették a felek.
A sportvezetõ hozzátette: „Gordana Kovacevic csapatunk meghatározó játékosa volt hosszú évek óta. Nagyon sokat tett az együttesért, de a múltból nem lehet megélni. Felelõsséggel nem dönthettem másként, mert a csapatfegyelem, az egység megõrzése és a szabályok betartása mindenkire vonatkozik. Csak ezen az úton haladva lehetünk sikeresek és csak így követelhetünk profi szellemiséget és teljesítményt az általunk biztosított professzionális körülmények között. Nagyon sajnálom a történteket."
Török Zoltán a kérdésre, illetve a felvetésre, hogy érkezhet-e valaki – netán a Péccsel a napokban szerzõdést bontó Károlyi Andrea – Kovacevic helyére, nem kívánt reagálni.